Առաջնածինները (հեռուստասերիալ)

«Առաջնածինները» կամ «Հնամենիները» (, ամերիկյան հեռուստասերիալ է`ստեղծված Ջուլի Պլեքի կողմից, որը մեկնարկել է 2013 թվականի հոկտեմբերի 3-ին։ Այն համարվում է «Վամպիրի օրագրերը» հեռուստասերիալի սփին-օֆֆը, որի գործողության կենտրոնում գտնվում են հեռուստասերիալի մի քանի հիմնական կերպարներ։

Սյուժե 
Հեռուստասերիալում պատմվում է 3 առաջնածին վամպիրների` Կլաուսի (Ժոզեֆ Մորգան), Էլայջայի (Դենիել Գիլլիս) և Ռեբեկայի (Քլեր Հոլթ) մասին, որոնք Միստիկ Ֆոլսից տեղափոխվել են Նոր Օռլեան։ Պարզվում է, որ մարդագայլ Հեյլին (Ֆիբի Թոնքին) հղի է Կլաուսից։ Կլաուսը մտադիր է իր հովանավորյալ վամպիրին` Մարսելին (Չարլզ Մայքլ Դեվիս), որը այժմ կառավարում է Նոր Օռլեանը, գահընկեց անել և իրեն վերադարձնել քաղաքը, որն ինքն է հիմնել։ Այդպես էլ անում է և քաղաքը վերցնում իր ափի մեջ։ 2-րդ եթերաշրջանից քաղաք է գալիս Ֆրեյա Մայքլսոնը՝ Կլաուսի, Էլայջայի, Ռեբեկայի, Կոլի և Ֆինի ավագ քույրը։

Դերասանական կազմ և կերպարներ 
Ժոզեֆ Մորգան՝ Նիկլաուս (Կլաուս) Մայքլսոն, որն իրեն հռչակել է Նոր Օռլեանի արքան և հնամենի հիբրիդ է (կիսով չափ առաջնածին վամպիր և կիսով չափ մարդագայլ)։ Որպես վհուկի և մարդագայլի զավակ, և բացի այդ լինելով վամպիր, Կլաուսը պատմության մեջ ամենասարսափազդու կերպարներից է, որը դրա հետ մեկտեղ գնահատում և սիրում է իր ընտանիքը։

Դենիել Գիլլիս՝ Էլայջա Մայքլսոն, նա նույնպես առաջնածին է և Կլաուսի ավագ եղբայրը, որը սիրում է Հեյլիին։

Քլեր Հոլթ՝ Ռեբեկկա Մայքլսոն, Էլայջայի և Կլաուսի քույրը։ Կլաուսը նրան իր քույրերից և եղբայրներից ամենաշատն է սիրում Հենրիկի մահից հետո։ Որոշ ժամանակ նա և Մարսելը սիրել են միմյանց։ Չնայած նրա անսահման սիրոն ընտանիքի հանդեպ, նա որոշում է կառուցել իր սեփական ընտանիքը, որին խանգարում է իր առաջնածին վամպիր լինելու փաստը։

Ֆիբի Թոնքին՝ Հեյլի Մարշալ Քեներ։ Սկզբում լինում է մարդագայլ, ապա վերածվում է հիբրիդի։ Նա Կլաուսի աղջկա՝ Հոուփի մայրն է։ Հետագայում նա և Էլայջան սիրում են միմյանց, բայց Հեյլին ամուսնանում է Ջեքսոնի հետ, որպեսզի Ջեքսոնի հետ միասին պաշտպանի իր դստերը։

Չարլզ Մայքլ Դեվիս՝ Մարսել Ժերարդ, նա վամպիր է, հետագայում առաջնածին վամպիր, որը վերածվել է վամպիրի Կլաուսի (նրա որդեգրողը և մենթորը) կողմից։ Նա սիրել է Քամիին և Ռեբեկկային։

Լեա Փայփս՝ Քամիլա ՕՙՔոննել, սովորական մարդ հոգեթերապևտ։ Նա և Կլաուսը սիրում էին միմյանց, չնայած նրան, որ Քամին սիրային կապի մեջ է եղել նաև Մարսելի հետ։

Դանիելլա Քեմպբելլ՝ Դավինա Քլեյր, ում որդեգրել է Մարսելը։ Նա երիտասարդ կախարդ է, որը ջանում է սպանել Մայքլսոններին, մինչև որ սիրահարվում է Քոլ Մայքլսոնին։

Դանիելա Պինեդա՝ Սոֆի Դեվերոո, ուժեղ կախարդ։

Յուսուֆ Գեյթվուդ՝ Վինսենթ Գրիֆիթ, կախարդ և Մայքլսոն եղբայրներից ամենամեծը։

Ռայլի Վոուլկել՝ Ֆրեյա Մայքլսոն, ուժեղ կախարդ և Մայքլսոնների կորած քույրը։

Առաջնածինները հեռուստասերիալի դերասանական կազմ

Արտադրանք 
The CW հեռուստաալիքը այս ֆիլմը պատվիրել է 2013 թվականի հունվարի 11-ին։ Եվ արդեն 2013 հոկտեմբերի 3-ին թողարկվում է այս ֆիլմի առաջին սերիան։ Ֆիլմը նախատեսված է 2013-2014 թվականների համար։

Մրցանակներ և անվանակարգեր

Ծանոթագրություններ 

2010-ականների ամերիկյան սարսափ հեռուստասերիալներ
Ամերիկյան ֆենտեզի հեռուստասերիալներ
Սփին-օֆֆ հեռուստասերիալներ
Անգլերեն հեռուստասերիալներ